Mesingan Ringan Chatellerault Model 1924/29

Mesingan Ringan Chatellerault Model 1924/29 merupakan senjata yang dikeluarkan di Perancis dan digunakan semasa Perang Dunia Pertama dan Perang Dunia Kedua.

Semasa Perang Dunia Pertama, Perancis merupakan salah satu negara yang memperkenalkan mesingan ringan, kebanyakannya merupakan jenis Chauchat Model 1915 dengan kaliber 8 mm (0.3 inci). Sungguhpun mesingan Chauchat Model 1915 ini memberikan kuasa tembakan yang berguna pada tentera, ia bukanlah senjata yang boleh diharap. Pada tahun 1920, jontrak diberikan pada kilang senjata kerajaan di Chatellerault untuk mereka model pengganti yang akan menggunakan peluru kaliber 7.5 mm (0.29 inci) yang sedang dibangunkan ketika itu. 

Ia direka berasaskan US Browning BAR 1918. Pada tahun 1924 mesingan baru ini mula digunakan dalam perkhidmatan Tentera Perancis. Bagaimanapun ia berhadapan dengan masalah kadang-kala meletup ketika digunakan dalam mod tembakan berterusan. Semasa penyiasatan, ia didapati bahawa keluli berkualiti lebih rendah telah digunakan semasa pengeluaran, yang lambat mengalirkan haba menyebabkan katrij menyala ketika ia disuap masuk. 

Model yang dipertingkatkan mula dihasilkan pada 1929. Selain itu, variasi bagi pemasangan pada kapal terbang dan kubu juga dihasilkan. Selepas kemenangan menawan Perancis, pihak Wehrmacht menawan sejumlah besar simpanan mesingan  dan menamakannya sebagai MG Model 24/29. Selepas perang, Tentera Perancis terus menggunakannya selama beberapa tahun berikutnya.

Variasi

Mesingan Model 1924/1929D

Rujukan

Bibliografi
 Ferrard, Stéphane. France 1940 l'armement terrestre, ETAI, 1998, ISBN 978-2-7268-8380-8
 Philippe Truttman, La Muraille de France ou la Ligne Maginot, Gérard Klopp éditeur, 1985.
 Claude Lombard, La Manufacture Nationale d'Armes de Chatellerault, 1987, Editor : Brissaud,162 Grande Rue,Chatellerault. A technical history of all the military firearms developed and manufactured at Chatellerault . This volume includes a highly detailed technical chapter dealing with the FM Mle 1924 and Mle 1924-M29. ISBN 2-902170-55-6  ( in French ).
 "Instruction Provisoire de Juillet 1925 sur le Fusil-Mitrailleur 1924",Charles-Lavauzelle & Cie, Paris, 1928.

Pautan luar 
FM mle 24/29